Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 823/14/8806	Košice, 29.12.2014
EEČ : 2-65-303-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od mesiaca december 2013 až doposiaľ neprispieval na výživu svojej dcéry Michaely aj napriek tomu, že táto povinnosť mu bola určená rozsudkom Okresného súdu XXXXX – okolie sp. zn. 13P/50/2011 z 16. 11. 2011, a to sumou   100 € mesačne, pričom táto suma bola rozsudkom zo d¨ľa 24. 10. 2012 znížená na 60 € mesačne, čím mu takto vznikol dlh na výživnom vo výške 780 € aj napriek tomu, že rozsudkom Okresného súdu XXXXX – okolie sp. zn. 2T 61/2013 z 26. 11. 2013 bol za taký čin už právoplatne odsúdený

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľa OR PZ OKP XXXXX - okolie sp. zn. ORP-608/1-VYS-KS-2014 zo d¨ľa 21. 11. 2014 bolo vznesené obvinenie XXXXX pre prečin podľa § 207 ods.  1, ods. 3 písm. c) Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bola vypočutá poškodená bývalá manželka obvineného XXXXX, ktorá uviedla, že obvinený riadne platil výživné, tak ako mal a nedlhuje žiadnu finančnú čiastku, čo sa týka alimentačnej povinnosti. K trestnému oznámeniu, ktoré podala, uviedla, že došlo k omylu, a k jej nepochopeniu, pretože sa dozvedela, že obvinený bol už odsúdený za kritické obdobie. Uviedla, že došlo k omylu a asi to zle vysvetlila na prokuratúre.

	Podľa § 215 ods. 1 písm. a) Tr. poriadku prokurátor zastaví trestné stíhanie, ak  je nepochybné, že nestal skutok, pre ktorý sa vedie trestné stíhanie. 

Trestného činu zanedbanie povinnej výživy podľa § 207 ods. 1, 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a bol v predchádzajúcich dvadsiatich štyroch mesiacoch za taký čin odsúdený.

Z výsluchu poškodenej XXXXX vyplýva, že obvinený XXXXX si riadne plní vyživovaciu povinosť a že pri podaní trestného oznámenia z jej strany došlo k omylu, je zrejmé, že obvinený nenaplnil tak po stránke objketívnej, ako aj subjketívnej znaky trestného činu zanedbania povinnej výživy podľa § 207 ods. 1, ods. 3 písm. c) Trestného zákona.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor